Lee Kang-in

**Li Kan In** (2001-yil 19-fevralda tugʻilgan) — janubiy koreyalik professional futbolchi, Fransiya 1 ligasining „Paris Saint-Germain“ klubi va Janubiy Koreya terma jamoasida hujumkor yarim himoyachi sifatida oʻynaydi.

Li 2019-yilda Osiyo Futbol Konfederatsiyasi tomonidan Osiyoda yilning eng yaxshi yosh futbolchisi bo‘lgan, xuddi shu yili u FIFA U-20 Jahon chempionatining 2019-yilgi „Oltin to‘p“ sovrinini qo‘lga kiritgan.

## Klubdagi faoliyati

### Valensiya B
Li Valensiya akademiyasiga 2011-yilning iyul oyida qoʻshilgan. 2017-yilning 15-dekabrida u „Valensiya B“ (Mestalya) jamoasiga chaqirilgan. U 2017-yilning 21-dekabrida Deportivo Aragon bilan o‘yinda 82-daqiqada zahiradan maydonga tushib oʻz debyutini o‘tkazgan.

U 2018-yilning 17-fevralida „Llagostera“ga qarshi o‘yinda 76-daqiqada maydonga tushib golga assistentlik qilgan. U oʻzining birinchi golini 2018-yilning 6-mayida Sabadellga qarshi oʻyinda kiritigan.

### Valensiya

#### 2018-19-yilgi mavsum
U 2018-yil 30-oktabrda jamoadagi debyutini o‘tkazgan, u Qirol kubogida Ebro ustidan 2:1 hisobida g‘alaba qozongan o‘yinda 83 daqiqa maydonga tushgan va Yevropada professional debyut qilgan eng yosh koreyalik futbolchiga aylangan.

Li La Ligadagi debyutini 2019-yilning 12-yanvarida o‘tkazgan va 2018/19- yilgi mavsumda „Real Valyadolid“ga qarshi o‘yinda (1:1) 86-daqiqada Denis Cherishev o‘rniga maydonga tushgan. 17 yosh, 10 oy va 24 kunligida Li 16 yosh, 11 oy va 24 kunligida debyut qilgan „Real Sosedad“dan Ander Barrenetxeadan keyin 18-19 La Ligada ikkinchi eng yosh futbolchiga aylangan.

2019-yilning 30-yanvarida Li 16-raqamli libosni qabul qilib, „Valensiya“ning asosiy jamoasiga rasman qo‘shilgan.

2020-yil 13-sentabrda Li La Liga o‘yinida „Levante“ ustidan jamoasi 4:2 hisobida g‘alaba qozonilgan oʻyinda ikkita golga assistentlik qilgan shu tariqa u 19 yoshu 207 kunlik eng yosh futbolchi bo‘lgan va 2008-yilda Xuan Mataning oldingi rekordini yangilagan.

Li 2021-yilning 29-avgustida „Valensiya“ bilan shartnomasini bekor qilgan.

### Mallorca
2021-yil 30-avgust kuni La Liganing boshqa bir jamoasi „Mallorca“ Lining erkin agent sifatida jamoaga qoʻshilganligini tasdiqlagan va to‘rt yillik shartnoma imzolagan. 2021-yil 22-sentyabrda u La Liga doirasidagi „Real Madrid“ga qarshi o‘yinda (6:1) klub uchun birinchi golini kiritgan.

PARIS SAINT-GERMAIN FC

2023-yil 8-iyul kuni Fransiyaning "PSG - Paris Saint-Germain " klubiga transfer qilinadi. Hozirgi kunda (2025-yil 1-sentyabr) ham PSG oʻyinchisi hisoblanadi. Shartnoma muddati 2028-yilgacha amal qiladi. * Lee Kang-in PSG uchun jamoaning hujum va yarim himoya chizig'ida muhim futbolchi. U o'yin davomida nafagat gol urish va assist bilan, balki to'pni boshqarish, uzatma sifati va jamoaningritmini belgilash borasida ham samarali. Unga jamoadoshlar bilan kombinatsion o'yin, to'g'ridan-to'g'ri hujumni boshlash va golga tayyorlashyo'nalishida katta e'tibor qaratilgan.

## Xalqaro faoliyati

### U-20 Jahon chempionati 201 9
Li 2019-yilgi FIFA U-20 Jahon chempionatida Janubiy Koreya U-20 futbol jamoasida oʻynash uchun tanlab olingan va jamoasini turnirda tarixiy ikkinchi oʻringa olib chiqgan. Musobaqa davomida Li ikkita gol va yetti oʻyinda toʻrtta golli uzatmani amlaga oshirgan. Natijada u turnirning eng yaxshi futbolchisi sifatida „Oltin toʻp“ sovrinini qoʻlga kiritgan.

### Kattalar jamoasi
Li 2019-yilning mart oyida Boliviya va Kolumbiyaga qarshi oʻrtoqlik oʻyinlari uchun Janubiy Koreyaning katta yoshli futbol terma jamoasiga birinchi chaqiruvini olgan va Janubiy Koreya milliy futbol jamoasidagi eng yosh oʻyinchi boʻlgan. 2019-yilning 5-sentyabr kuni Li milliy terma jamoadagi debyutini Gruziyaga qarshi o‘rtoqlik o‘yinida asosiy tarkibda o‘tkazgan.

## Faoliyat statistikasi

### Klub

### Xalqaro

## Yutuqlari
**Valencia**

* Copa del Rey : 2018-19

**Janubiy Koreya U20**

* FIFA U-20 Jahon kubogi ikkinchi oʻrin: 2019

**Shahsiy yutuqlari**

* FIFA U-20 Jahon chempionati Oltin toʻpi : 2019
* Osiyoda yilning eng yaxshi yosh futbolchisi : 2019
* Koreya FA yilning eng yaxshi yosh futbolchisi : 2019

## Manbalar

## Havolalar

* Profile Paris Saint-Germain F.C. saytida
* Lee Kang-in – National Team Stats KFA saytida 
* 
* 
* 
*